**Poskytovateľ služby: LUNIS s.r.o., Ždiar 363 05955 Ždiar  
   
Prevádzka: Goralská obora, Ždiar 345 05955 Ždiar**  
   
1. V drevenici Goralská obora môže byť ubytovaný len hosť, ktorý má objednané a ubytovateľom potvrdené služby, alebo došlo k zmluvnému vzťahu na mieste ubytovania, alebo je k ubytovaniu prihlásený. Za týmto účelom predloží pracovníkovi drevenice Goralská obora pri príchode svoj občiansky preukaz, cestovný pas, alebo iný platný doklad totožnosti. Prihlasovanie pobytu cudzincov sa spravuje tiež osobitnou právnou úpravou.   
   
2. Drevenica Goralská obora môže v zvláštnych prípadoch ponúknuť hosťovi aj iné ako pôvodné ubytovanie, pokiaľ sa podstatne nelíši od potvrdenej objednávky.   
   
3. Na základe objednaného ubytovania je ubytovacie zariadenie povinné ubytovať hosťa  v dobe od 14:00 hod. najneskôr do 20:00 hod. Do tejto doby izbu pre hosťa rezervuje, pokiaľ nie je v objednávke dohodnuté inak. Po uplynutí uvedenej doby môže drevenica izbou disponovať.   
   
4. Hosť uvoľní izbu (check out ) najneskôr do **10:00 hod**, pokiaľ nebolo individuálne vopred dohodnuté inak. V prípade oneskoreného uvoľnenia izby po **10:00 do 12:00 hod**. má drevenica Goralská obora právo účtovať hosťovi poplatok vo výške 10,- EUR/izbu (late check out). V prípade oneskoreného uvoľnenia izby po **12:00 hod. do 14:00** hod. má drevenica Goralská obora právo účtovať hosťovi poplatok vo výške 13,- EUR/izba (late check out). V prípade oneskoreného uvoľnenia izby po **14:00 hod**. má drevenica právo účtovať hosťovi poplatok vo výške 100 % z ceny izby. Pokiaľ tak hosť neurobí, môže mu ubytovacie zariadenie účtovať pobyt za nasledujúci deň.   
   
5. Hosť, ktorý trvá na ubytovaní pred **14,00 hod**. zaplatí plnú cenu aj za predchádzajúcu noc, ak sa vopred individuálne nedohodlo inak.

6. Hosť platí platbu za objednané ubytovanie a poskytnuté služby v súlade s platným cenníkom. V prípade záujmu o ubytovanie je po dohode obidvoch strán nutné vopred zaplatiť **dohodnutú** zálohu z celkovej ceny ubytovania. Po prijatí sumy je rezervácia v drevenici Goralská obora záväzná.  
   
7. Drevenica uplatňuje stornopodmienky a stornopoplatky v súlade so všeobecnými obchodnými podmienkami, s tým, že v prípade zrušenia objednaných a potvrdených služieb:

a) **1-5 dní (vrátane)** pred nástupom na pobyt je stornopoplatok 100% . Zálohová platba sa nevracia.   
b) **viac ako 6 dní (vrátane)** pred nástupom na pobyt je zrušenie objednaných služieb bez stornopoplatku. Zálohová platba sa vráti späť objednávateľovi.  
c) Drevenica si vyhradzuje stornopoplatky odpustiť z dôvodov osobitného zreteľa, týmto nie sú dotknuté storno podmienky a stornopoplatky v rámci individuálnych zmluvných vzťahov uzatvorených písomne. 

   
8. Prípadný cenový rozdiel objednaných a poskytnutých služieb sa vyrovná prípadným doplatením nedoplatku alebo vrátením preplatku pri skončení pobytu.   
   
9. V izbách, vnútorných priestoroch, na dvore a v okolí drevenice Goralská obora **nesmie** hosť bez súhlasu zodpovedného pracovníka alebo vedenia drevenice prevádzať akékoľvek zmeny na vybavení, zariadení, vykonávať zásahy do elektrickej a inej inštalácie.   
   
10. V drevenici Goralská obora a zvlášť na izbách **nie je hosťom dovolené** používať vlastné elektrické, plynové –prenosné spotrebiče. Toto obmedzenie sa nevzťahuje na používanie elektrických spotrebičov nainštalovaných v izbe alebo prenosných elektrických zariadení slúžiacich na osobnú hygienu hosťa (holiaci strojček, sušič vlasov a pod.).

11.V drevenici Goralská obora je **prísny zákaz** **akéjkoľvek manipulácie s otvoreným ohňom** tak vo vnútorných priestoroch, ale hlavne v priestoroch dvora s posedením. Na grilovanie je k dispozícii elektrický gril, ktorý môže obsluhovať len osoba staršia ako 18 rokov. Pri grilovaní a manipulácii so zariadením postupovať s maximálnou opatrnosťou hlavne kvôli svojej bezpečnosti, bezpečnosti osôb pohybujúcich sa v okolí tohto zariadenia a hlavne kvôli vzniku požiaru pri nedodržaní bezpečnostných a preventívnych opatrení.Osoba obsluhujúca elektrický gril nesmie byť:

-pod vplyvom žiadnych omamných a psychotropných látok,

-musí zabezpečiť miesto grilovania tak, že v prípade vzniku otvoreného ohňa na grile vie okamžite tento oheň uhasiť,

-nesmie ohroziť osoby pohybujúce sa v okolí grilovania a včas ich upozorniť na možné nebezpečenstvo ktoré môže nastať pri tejto činnosti.

Za neodbornú manipuláciu, prípadné škody spôsobené touto činnosťou nezodpovedá prevádzkovateľ zariadenia ale osoba(príp. osoby), ktoré touto činnosťou takúto škodu alebo ujmu na zdraví spôsobili.  
   
   
12. Fajčenie je povolené len vo **vyhradených priestoroch** drevenice Goralská obora.  
   
13. Z bezpečnostných dôvodov nie je dovolené ponechať deti do 10 rokov bez dozoru dospelej osoby v izbách a ostatných priestoroch drevenice Goralská obora. Pri vzniku úrazu alebo iných nepredvídaných okolností zodpovedá za dieťa osoba, s ktorou je dieťa prihlásené na pobyt v drevenici Goralská obora.  
   
14. Hosťom **nie je dovolené** vnášať do izieb alebo iných nie na to určených priestorov športové náradie a iné predmety.   
   
15. V čase od **22,00 hod. do 07,00 hod.** sú ubytovaní hostia povinní dodržiavať nočný kľud.   
   
16. V izbe, kde je hosť ubytovaný smie prijímať návštevy len so súhlasom zodpovedného pracovníka a to v čase od **08,00 hod. do 22,00 hod.**

   
17. Pred odchodom z izby drevenice Goralská obora je ubytovaná osoba **povinná** uzavrieť vodovodné kohútiky, zhasnúť svetlá v izbe a priľahlých priestoroch izby, vypnúť elektrické spotrebiče, ktoré sa nachádzajú na izbe, uzavrieť okná a zavrieť, prípadne zamknúť vchodové dvere izby a kľúč odovzdať pracovníkovi ak nie je dohodnuté s vedením ubytovacieho úseku penziónu inak.   
   
18. Prevádzkovateľ nezodpovedá za veci, vnesené ubytovanými osobami do priestorov, ktoré sú vyhradené na ubytovanie alebo na uloženie vecí. Vnesené veci sú veci, ktoré boli prinesené hosťom do priestorov, ktoré sú vyhradené na jeho ubytovanie alebo uložené na určenom  
mieste.

19. Prevádzkovateľ zodpovedá za veci odovzdané do úschovy prevádzkovateľovi alebo zodpovednému pracovníkovi prevádzkovateľa. Prevádzkovateľ poskytuje na požiadanie a podľa platného cenníka hosťovi bezpečnostný trezor.  
   
20. Psy a iné zvieratá **nie sú** v drevenici Goralská obora povolené.   
   
21. Za škody, spôsobené na majetku drevenice Goralská obora **zodpovedá hosť** podľa platných právnych predpisov Slovenskej republiky.   
   
22. Parkovisko pri drevenici Goralská obora prevádzkuje drevenica Goralská obora .   
   
23. Sťažnosti, reklamácie hostí, prípadné pripomienky a návrhy na zlepšenie činnosti ubytovacieho zariadenia prijíma vedenie drevenice Goralská obora, resp. sa vykonávajú v zmysle Reklamačného poriadku drevenice Goralská obora, ktorý je zverejnený a vyvesený vo vstupnej chodbe drevenice Goralská obora.   
   
Ubytovací poriadok platí od 15. 03. 2018  
   
   
   
   
   
   
V Ždiari dňa 15.03.2018                         Ľubomír Sleboda  
                                                                             konateľ